CELEX: 32017R1787
Language: hr
Date: 2017-06-12 00:00:00
Title: Delegirana uredba Komisije (EU) 2017/1787 оd 12. lipnja 2017. o izmjeni Uredbe (EU) br. 508/2014 Europskog parlamenta i Vijeća u pogledu raspodjele sredstava u okviru izravnog upravljanja po ciljevima integrirane pomorske politike i zajedničke ribarstvene politike

4.10.2017   
            
            
               HR
            
            
               Službeni list Europske unije
            
            
               L 256/1
            
         DELEGIRANA UREDBA KOMISIJE (EU) 2017/1787
   оd 12. lipnja 2017.
   o izmjeni Uredbe (EU) br. 508/2014 Europskog parlamenta i Vijeća u pogledu raspodjele sredstava u okviru izravnog upravljanja po ciljevima integrirane pomorske politike i zajedničke ribarstvene politike
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006, (EZ) br. 791/2007 i Uredbe (EU) br. 1255/2011 Europskog parlamenta i Vijeća (1), a posebno njezin članak 14. stavak 4.,
   budući da:
   
               (1)
            
            
               Uredbom (EU) br. 508/2014 predviđa se financiranje mjera koje doprinose ostvarivanju ciljeva integrirane pomorske politike i zajedničke ribarstvene politike.
            
         
               (2)
            
            
               U glavi VI. Uredbe (EU) br. 508/2014 utvrđuju se mjere koje Unija može financirati u skladu s načelima izravnog upravljanja.
            
         
               (3)
            
            
               U Prilogu III. Uredbi (EU) br. 508/2014 utvrđena je indikativna raspodjela sredstava u okviru izravnog upravljanja po posebnim ciljevima integrirane pomorske politike i zajedničke ribarstvene politike utvrđenima u člancima 82. i 85. te Uredbe.
            
         
               (4)
            
            
               Programsko razdoblje za mjere koje se financiraju na temelju Uredbe (EU) br. 508/2014 obuhvaća razdoblje od 2014. do 2020. Nakon završetka treće godine programskog razdoblja i s obzirom na iskustvo koje je prikupljeno u okviru dosad provedenih mjera u raznim područjima potrošnje, u nekim su područjima zabilježene razlike između odgovarajuće raspodjele sredstava i postotaka utvrđenih u Prilogu III. Uredbi (EU) br. 508/2014.
            
         
               (5)
            
            
               Dosad se pitanje tih razlika rješavalo primjenom članka 14. stavka 3. Uredbe (EU) br. 508/2014. Tim se člankom Komisiji omogućuje odstupanje od indikativnih postotaka za najviše 5 % vrijednosti financijske omotnice u svakom pojedinom slučaju.
            
         
               (6)
            
            
               Člankom 14. stavkom 4. Uredbe (EU) br. 508/2014 Komisija je ovlaštena donijeti delegirane akte za prilagodbu postotaka utvrđenih u Prilogu III. toj Uredbi.
            
         
               (7)
            
            
               Kako bi se što bolje iskoristila raspoloživa sredstva do kraja programskog razdoblja i doprinos mjera za koje su ta sredstva iskorištena u ostvarivanju ciljeva utvrđenih člancima 82. i 85. Uredbe (EU) br. 508/2014, potrebno je prilagoditi indikativnu raspodjelu sredstava u Prilogu III. toj Uredbi.
            
         
               (8)
            
            
               Uredbu (EU) br. 508/2014 trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog III. Uredbi (EU) br. 508/2014 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. lipnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 149, 20.5.2014., str. 1.
   
   
      PRILOG
      „
            PRILOG III.
            
               INDIKATIVNA RASPODJELA SREDSTAVA IZ GLAVE VI. POGLAVLJA I. I II. PO CILJEVIMA UTVRĐENIMA U ČLANCIMA 82. I 85.
                (1)
            
            Ciljevi iz članka 82.:
            
                        1.
                     
                     
                        Razvoj i provedba integriranog upravljanja pomorskim i priobalnim poslovima – 6 %
                     
                  
                        2.
                     
                     
                        Razvoj međusektorskih inicijativa – 24 %
                     
                  
                        3.
                     
                     
                        Podupiranje održivog gospodarskog rasta, zapošljavanja, inovacija i novih tehnologija – 17 %
                     
                  
                        4.
                     
                     
                        Promicanje zaštite morskog okoliša – 5 %
                     
                  Ciljevi iz članka 85.:
            
                        1.
                     
                     
                        Prikupljanje, upravljanje i distribucija znanstvenih savjeta i upravljanje njima u skladu sa ZRP-om – 11 %
                     
                  
                        2.
                     
                     
                        Posebne mjere kontrole i provedbe u okviru ZRP-a – 11 %
                     
                  
                        3.
                     
                     
                        Dobrovoljni doprinosi međunarodnim organizacijama – 13 %
                     
                  
                        4.
                     
                     
                        Savjetodavna vijeća i komunikacijske aktivnosti u okviru ZRP-a i IPP-a – 7 %
                     
                  
                        5.
                     
                     
                        Podatci o tržištu, uključujući kreiranje elektronskih tržišta – 6 %
                     
                  ”
      
         (1)  Postotci se odnose na iznos iz članka 14. osim dodjele predviđene člankom 92.